Léon Laleau

Léon Laleau, ki fèt 3 out 1892 epi ki mouri 7 septanm 1979 nan Pòtoprens (Ayiti), se yon powèt, ekriven ak politisyen ayisyen. 

Li te  minis zafè diplomatik (manda li te nan lane 1933 - 1934 ak 1938 – 1941), minis edikasyon (1954-1955).				

 Biyografi 
Li te fè etid klasik li yo nan Lise Pétion e li te konte nan mitan pwofesè li yo ekriven Fernand Hibbert ak Damoclès Vieux. Li te resevwa lisans li nan lekòl lalwa nan lane 1912. Men olye li te travay kòm yon avoka, li te angaje nan yon karyè kòm yon ekriven ak diplomat.

Tankou yon politisyen, li te nonmen Minis Afè Etranjè ak Minis Edikasyon Nasyonal, Agrikilti ak Travo Piblik. Li te okipe anpil pòs diplomatik, tankou chèf misyon diplomatik nan lavil Wòm, Lonn, Pari, Santyago ak Lima ak anbasadè misyon espesyal nan Panama, Kiba, Nasyonzini ak INESKO. Li te siyen akò 24 jiyè 1934 la, ki te mete fen nan okipasyon Ayiti pa Etazini.

An 1937, li te anbasadè Ayiti nan Frans.

 Zèv li yo (seleksyon) 
 Jusqu'au Bord (1916) - nouvèl
 La Danse des Vagues (1919) - nouvèl
 A Voix Basse (1920) - rekèy powèm
 La Flèche au Cœur (1926) - rekèy powèm
 Le Rayon des Jupes (1928) - rekèy powèm
 Abréviations (1928) - rekèy powèm
 Musique Nègre (1931) - powèm
 Le Choc (1932) - nouvèl
 Ondes Courtes (1933) - powèm
 La Pluie et le Beau Temps - pyès teyat
 Le Tremplin - pyès teyat

 Referans 

 Lyen deyò 
 Léon Laleau sou ile en ile

Kategori:Moun
Kategori:Literati
Kategori:Ekriven
Kategori:Ekriven ayisyen
Kategori:Politik
Kategori:Politisyen
Kategori:Politisyen ayisyen
kategori:Nesans nan lane 1892
Kategori:Lanmò 1979